stanford-oval/wikipedia huggingface dataset:
היכל המלך ארתור

| --- | --- |
היכל המלך ארתור בטינטאג'ל
היכל המלך ארתור בטינטאג'ל
 מידע כללי
 סוג:  מבנה היסטורי
 מיקום:  טינטאג'ל
 מדינה:  הממלכה המאוחדת
 הקמה ובנייה
 תקופת הבנייה:  1933 – העשור של 1930
 תאריך פתיחה רשמי:  שנות ה־30 של המאה ה־20 
 קואורדינטות:  50°39′50″N 4°45′04″W﻿ / ﻿50.664°N 4.751°W﻿ / 50.664; -4.751
 אתר רשמי
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי היכל המלך ארתור(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי היכל המלך ארתור
 
פנים ההיכל
אחד הוויטראז'ים של ורוניקה והול
היכל המלך ארתור (באנגלית: King Arthur's Hall) הוא מבנה היסטורי (נפתח ב-1933) ברחוב פור (Fore Street) בטינטאג'ל במחוז קורנוול שבדרום-מערב אנגליה בבריטניה. הבניין נבנה בתחילת שנות ה-30 של המאה ה-20 ביוזמת פרדריק תומאס גלסקוק (Frederick Thomas Glasscock, מת ב-1934). גלסקוק, שותף בחברה שייצרה אבקת פודינג בלונדון, התיישב בטינטאג'ל לאחר שפרש לגמלאות. במקור הוא שימש כמטה לארגון חברתי המכונה "מסדר אחוות אבירי השולחן העגול" (Order of the Fellowship of the Knights of the Round Table). הוא מכיל כמה יצירות אמנות הקשורות לאגדות המלך ארתור, וכיום הוא אטרקציה תיירותית פופולרית לחובבי אגדות המלך ארתור.
תיאור

המבנה מכיל שלושה אולמות:
אולם הכניסה, המכיל חנות ספרים המוקדשת לנושא המלך ארתור.
אולם שבו תלויות תמונות שצייר ויליאם התרל (William Hatherell), ובהן סצנות מחייו של המלך ארתור. באולם זה יש מופע אור-קולי שבו מספרים את תולדות חייו של המלך ארתור, כאשר במקביל לכל סצנה מואר הציור המתאר סצנה זו.
האולם הגדול, שבו יש שולחן עגול גדול שעליו חרותים שמותיהם של האבירים, ושני כיסאות מלכות גדולים משני צדי האולם. האור באולם זה מגיע מ-72 חלונות גדולים ובהם ויטראז'ים המתארים סצנות מחייו של המלך ארתור. האולם משמש מדי פעם לכנסים, חתונות וקבלות פנים.
מסדר אחוות אבירי השולחן העגול

גלסקוק הקים את מסדר אחוות אבירי השולחן העגול ב-1927 כדי לקדם אידיאלים נוצריים ומושגים ארתוריאניים של אבירות מימי הביניים. גלסקוק היה תושב של טינטאג'ל (בבית המכונה "איירניקון" (Eirenikon) שהוא בנה) והקים את היכל המלך ארתור כהרחבה של בית טרוונה (Trevena House), ביתו של העיתונאי ג'ון דאגלס קוק (John Douglas Cook). באתר בו שכנו בית העירייה ואולם המסחר. מגוון של אבני בניין מקורנוול (53 סוגים שונים של אבן) שימשו בבנייה. ההיכל משמש גם את מסדר אחוות אבירי השולחן העגול של המלך ארתור לארוחת ערב שנתית שלהם, הנערכת בשבת הראשונה של חודש יוני.
היכל בונים חופשיים

מאז 1952 הבניין משמש כהיכל בונים חופשיים והוא ביתה של הלשכה מספר 7134. ב-1962 יצרה הלשכה קבוצה של בונים ברמת "הקשת המלכותית הקדושה" ((Holy Royal Arch, והבניין משמש כמה לשכות אחרות על מנת לערוך את התכנסויותיהם. ההיכל משמש כביתם של ארבעה גופים של הבונים החופשיים:
לשכת המלך ארתור מספר 7134 שאושרה ב-13 בנובמבר 1951
לשכת סנט אנדוק (St Enodoc Lodge) מספר 9226 והוקדשה ב-30 במאי 1987
סניף הקשת המלכותית של המלך ארתור (King Arthur Royal Arch Chapter) מספר 7134 שהוקדשה ב-31 במרץ 1962
לשכת טירת טינטאג'ל של רבי הבונים (Tintagel Castle Lodge of Mark Master Masons) מספר 1899 שהוקדשה ב-23 באפריל 199.
יצירות אמנות

72 חלונות הוויטראז'ים המתארים את סיפורי המלך ארתור הם עבודות של ורוניקה והול (Veronica Whall). אלו מספרים את סיפורו של המלך ארתור ומציגים את שלטי האבירים והנשק של האבירים המעורבים. הם נחשבים לאוסף הגדול ביותר של ויטראז'ים על המלך ארתור שנעשו במאה ה-20 ודוגמה מעולה לטיב העבודה של תנועת האמנויות והאומנויות. בבניין יש כמה ציורים של סצנות מחייו של המלך ארתור מאת ויליאם התרל (William Hatherell).
הערות שוליים

↑  "King Arthur's Great Halls". אורכב מ-המקור ב-2012-05-27.
↑  "Annual Dinner(Fellowship of the Knights of the Round Table Home Page)".
↑  The King Arthur Lodge Number 7134
↑  Tintagel Castle Lodge No. 1800
↑  Norris J. Lacy,  The Arthurian Handbook, Second edition.. Taylor & Francis; 1 October 1997. ISBN 978-0-8153-2082-1. p. 236.
הטיית נאמנות

הטיית נאמנות (באנגלית: Allegiance bias), במדעי ההתנהגות, היא מקרה פרטי של הטיה קוגניטיבית. מונח זה מתאר הטיה הנובעת מנאמנות של מדען, חוקר או מטפל, לאסכולה ספציפית. חוקרים נחשפים במהלך חייהם המקצועיים לסוגים רבים של תיאוריות מקצועיות, וחלקן נקשרות אליהן יותר מאחרות, מסיבות רבות ושונות, ומקבלות את הערכתם. התייחסות של המטפל לגישה או לתיאוריה המועדפת עליו היא דבר טבעי. הטיית נאמנות באה לידי ביטוי כאשר היא גורמת למטפלים ולחוקרים להאמין כי אסכולתם או הטיפול שלהם עדיפים על אחרים, תוך הקטנה של ביקורת או ספק, והתעלמות מגישות או פתרונות אחרים. ההתמקדות בגישה בה החוקר מאמין ותומך, תוך התעלמות או הפחתה בערך של גישות אחרות או של הביקורת על הגישה, עלולה להשאירו מקובע בתוך פרדיגמת חשיבה, אף אם אינה יעילה, ועלולה להוביל לשגיאות מהותיות בתוצאות המחקר או ביכולת למצוא טיפולים יעילים יותר שיעזרו למטופל, לחולה או לסיטואציה הנחקרת.
היסטוריה

הטיית נאמנות תוארה לראשונה בכתב עת מקצועי במאמר של זינגר ולוברסקי שהתפרסם בשנת 1975.
בבסיס המחקר שלהם נעשה חיפוש השוואות בין כמה גישות בפסיכותרפיה. הם מצאו כי הטיפול היה מוצלח יותר במקרים בהם נעשה שימוש בטיפולים משולבים של טיפולים לעומת טיפול לפי אסכולה אחת בלבד. למרות זאת, הם מצאו כי ישנם מטפלים המביעים נאמנות חזקה לשיטות בהן הם מאמינים, ונוטים שלא לשלב גישות טיפוליות אחרות, אף אם מחקרים אובייקטיביים מראים כי שילוב כזה הוא לטובת המטופל.
היסטוריה > פסיכותרפיה

הטיית נאמנות מתרחשת לעיתים בפסיכותרפיה. לעיתים, מערכת האמונות של החוקר כה חזקה, והוא באמת ובתמים משוכנע בצדקת הדרך מבחינתו, עד כדי עיוורון לביקורת ואפשרויות חליפיות. גם פסיכותרפיסטים המטפלים באחרים עשויים לנקוט בהטיית נאמנות, לעיתים מבלי להיות מודעים לכך. דוגמה ידועה לכך היא התרפיה הרפראטיבית בטיפולי המרה, המתיימרת "לרפא" נטיות הומוסקסואליות ולשנותן. גישה זו, שהייתה מקובלת בקרב גורמים דתיים, לרוב נוצריים אדוקים, נחשבת כדוגמה קלאסית להטיית נאמנות. התרפיה הרפראטיבית לקחה את שמה מתוך הספר "הומוסקסואליות: אתיקה נוצרית חדשה" ("Homosexuality: A new Christian ethic") אותו פרסמה התאולוגית והפסיכולוגית הבריטית, ד"ר אליזבת מוֹבּרלי (אנ'), בשנות ה-80. בספרה טוענת ד״ר מוֹבּרלי, שנטייה מינית הומוסקסואליות היא ביטוי לדחף מתקן, "רפראטיבי", באמצעותו מנסה האדם להתמודד לכאורה עם מערכת יחסים לא תקינה עם אביו בילדות.
הפסיכולוגים ג'וזף ניקולוסי וצ'ארלס סוקרידס, שניהם אנשי דת, פיתחו שיטת טיפול הבאה לתת מענה לאותו דחף מתקן, והם מתארים אותה בספר "תרפיה רפראטיבית להומוסקסואליות בגברים – גישה קלינית חדשה" ("Reparative Therapy of Male Homosexuality: A New Clinical Approach") אותו פרסמו ב-1997. גישה זו, המתעלמת מהעובדה שלא ניתן וגם אין סיבה קלינית לשנות נטייה מינית, היא דוגמה להטייה בעקבות ערכים ואמונות, כאשר הסיבות לעצם הטיפול הן דתיות יותר מאשר קליניות.
דוגמה מקובלת נוספת וקיצונית להטיית נאמנות היא מחלת הדראפטומניה, שהוגדרה במאה ה-19 על ידי פסיכיאטרים כמחלה של הנפש, לכאורה, הגורמת לעבדים בארצות הברית לאבד שליטה ולברוח מעבדות.
היסטוריה > פסיכולוגיה משפטית

מוכרים מקרים, בהם מומחים לזיהוי פלילי גיבשו את עמדתם בהתאם לדעה מוטה, ופירשו את הראיות הקיימות כך שיתאימו לעמדתם. במחקרים שנערכו בארצות הברית לצורך הערכת תיקים משפטיים, נמצא כי לקוחות אפרו אמריקאים הואשמו באופן גורף יותר מלקוחות לבנים, כאשר עמדו בפני החוקרים אותן ראיות. הטיות אלה עלולות לשבש את הצדק בתיקים משפטיים. איגוד הפסיכולוגים האמריקאי הכין הנחיות לפסיכוגים בשירות המשטרה, על מנת לנטרל במידת האפשר עמדות והטיות קיימות, כדי לסייע לפסיכולוגים פליליים להיות אובייקטיביים בבחירת תיקים לבית משפט.
היסטוריה > ביקורת על מחקרים

תחום נוסף שקשור להטיית נאמנות הוא, כאשר חוקרים הכותבים מאמר, מותחים ביקורת על עבודתו של חוקר אחר, שמחקרו חופף למחקר אחר או מאיים על הממצאים. לעיתים מופגנת הטיית הנאמנות על ידי בחירה דקדקנית של מאמרים קודמים מתנגדים לממצאים, תוך התעלמות או אי שימת דגש מספיק על ממצאים שתומכים בעמדה החדשה. יש מקרים, בהם חוקרים משתמשים באופן אירוני בהטיית נאמנות כדי לאמת את עבודתם כנכונה ולשלול עבודות של אחרים.
ראו גם

הטיית אישור
הטיית בחירה
אמפיריציזם
קונפורמיות
הערות שוליים

↑  Wilson, G. Terence; Wilfley, Denise E.; Agras, W. Stewart; Bryson, Susan W. (2017-03-31). "Allegiance Bias and Therapist Effects: Results of a Randomized Controlled Trial of Binge Eating Disorder". Clinical Psychology. 18 (2): 119–125. doi:10.1111/j.1468-2850.2011.01243.x. ISSN 0969-5893. PMC 4118818. PMID 25089079.
↑  Dragioti, Elena; Dimoliatis, Ioannis; Evangelou, Evangelos (2015-05-30). "Disclosure of researcher allegiance in meta-analyses and randomised controlled trials of psychotherapy: a systematic appraisal". BMJ Open. 5 (6): e007206. doi:10.1136/bmjopen-2014-007206. ISSN 2044-6055. PMC 4458582. PMID 26033943.
1 2  Leykin, Yan; DeRubeis, Robert J. (2009). "Allegiance in Psychotherapy Outcome Research: Separating Association From Bias". Clinical Psychology: Science and Practice (באנגלית). 16 (1): 54–65. doi:10.1111/j.1468-2850.2009.01143.x. ISSN 1468-2850.
↑  Comparative studies of psychotherapies: Is it true that "everyone has won and all must have prizes"?
↑  Dragioti, Elena; Dimoliatis, Ioannis; Fountoulakis, Konstantinos N.; Evangelou, Evangelos (2015-09-15). "A systematic appraisal of allegiance effect in randomized controlled trials of psychotherapy". Annals of General Psychiatry. 14: 25. doi:10.1186/s12991-015-0063-1. ISSN 1744-859X. PMC 4570291. PMID 26379758.
↑  Gianni Pirelli; Patricia A. Zapf (2008-04-16). "An Investigation of Psychologists' Practices and Attitudes toward Participation in Capital Evaluations". Journal of Forensic Psychology Practice. 8 (1): 39–66. doi:10.1080/15228930801947294. ISSN 1522-8932.
↑  "Identifying and managing potential bias in forensic evaluations". apadivisions.org (באנגלית). נבדק ב-2019-11-21.
↑  Lieb, Klaus; von der Osten-Sacken, Jan; Stoffers-Winterling, Jutta; Reiss, Neele; Barth, Jürgen (2016-04-26). "Conflicts of interest and spin in reviews of psychological therapies: a systematic review". BMJ Open. 6 (4): e010606. doi:10.1136/bmjopen-2015-010606. ISSN 2044-6055. PMC 4853969. PMID 27118287.
↑  Leykin, Yan; DeRubeis, Robert J. (2009-03-01). "Allegiance in Psychotherapy Outcome Research: Separating Association From Bias". Clinical Psychology: Science and Practice (באנגלית). 16 (1): 54–65. doi:10.1111/j.1468-2850.2009.01143.x. ISSN 1468-2850.
הוקס חיפה

מועדון ההוקי הנצים חיפה הוא מועדון הוקי קרח ישראלי מהעיר חיפה שהוקם בשנת 1990 ומשחק בליגת העל בהוקי קרח. צבעי מדי הבית הם אדום ולבן. הקבוצה הוקמה בעקבות פתיחת מגרש להחלקה על הקרח הראשון באזור חיפה, בעיר קריית מוצקין. כעבור זמן מוקד ההחלקה על הקרח עבר לקניון לב המפרץ.
סטטיסטיקה

מקרא: מש' = משחקים, נצ' = ניצחונות, נצה' = ניצחונות בהארכה, הפ' = הפסדים,
 הפה' = הפסדים בהארכה, נק' = נקודות, שעז' = שערי זכות, שעח' = שערי חובה.
| עונה | ליגה | מש' | נצ' | נצה' | הפה' | הפ' | נק' | שעז' | שעח' | מיקום | תארים |
| --- | --- | --- | --- | --- | --- | --- | --- | --- | --- | --- | --- |
| 2011/12 | ליגת העל | 15 | 8 | 0 | 0 | 7 | 24 | 52 | 42 | 4 |  |
| 2012/13 | ליגת העל | 6 | 2 | 0 | 0 | 4 | 6 | 12 | 19 | 5 |  |
| 2013/14 | ליגת העל | 12 | 6 | 1 | 1 | 4 | 21 | 31 | 31 | 6 |  |
| 2014/15 | ליגת העל | 14 | 7 | 0 | 0 | 7 | 21 | 47 | 37 | 5 |  |
| 2015/16 | ליגת העל | 10 | 2 | 0 | 0 | 8 | 6 | 28 | 43 | 8 |  |
תארים

ליגת העל בהוקי קרח
זכייה (6): 1990, 1991, 1994, 2006, 2007, 2008
היקש (משפטים)

במשפטים, היקש הוא הסקת מסקנה בנוגע לא' מכוח ב'.
היקש כמקור משפטי בדין הישראלי

לדין הישראלי ארבעה מקורות משפטיים, דהיינו יסודות הכשירים לשמש בסיס לנורמות משפטיות. ארבעה מקורות אלו זכו להכרה בפסיקה, ורוכזו באופן רשמי בחוק יסודות המשפט. חוק זה מתווה את המקומות אליהם על השופט לפנות במענה לשאלה משפטית. מקורות הדין הם החקיקה (ראשית ומשנה), הפסיקה (פסקי בית המשפט העליון כתקדימים מחייבים, הפסקים המחוזיים כמנחים), ההיקש ועקרונות החירות, הצדק, היושר והשלום של המשפט העברי, ומורשת ישראל.
ההיקש כמקור המשפטי השלישי מתיר לשופט לפנות למקרים משפטיים אחרים בעלי דמיון עובדתי או לוגי ולחלץ מהם את המדיניות השיפוטית הראויה. שימוש בהיקש מאוחר לשימוש בתקדים. שימוש בתקדים אפשרי כאשר בפסק דין המהווה תקדים מחייב עולה שאלה משפטית זהה לזו המתעוררת בפסק הדין שבו דנים. בהיקש להבדיל מתעוררת שאלה משפטית שונה, אך קווי הדמיון בין פסק זה לפסק שממנו מקישים, מאפשרים להפיק תשובה משפטית ראויה, המשתלבת במדיניות המשפטית הנוהגת.
הקיאס בשריעה

בדומה למקורות המשפט הישראלי, בשריעה המוסלמית מצוי ההיקש (בערבית: قياس, "קיאס") כמקור  לנורמות אסלאם אדוקות לצד הקוראן, אורחות חייו של הנביא מוחמד (הסונה) המתועדות בחדית' והסכמת הכלל (בערבית: إجماع, "אג'מאע").
ראו גם

אנלוגיה
משפט עברי
חוק יסודות המשפט של מדינת ישראל
היכל הספורט גן נחום

| --- | --- |

היכל הספורט גן נחום, יולי 2013
 כתובת:  הרצל 123/תמר אבן 9
 מיקום:  ישראל ראשון לציון, ישראל
 קואורדינטות:  31°57′20.45″N 34°48′11.05″E﻿ / ﻿31.9556806°N 34.8030694°E﻿ / 31.9556806; 34.8030694
 תקופת הפעילות:  1986–הווה (כ־38 שנים)
 בעלים:  עיריית ראשון לציון
 מפעיל:  החברה העירונית לתרבות, ספורט ונופש - רשות הספורט
 משטח:  פרקט
 אדריכל:  משרד ברחנא אדריכלים קבלן מבצע: ש.א.פ בע"מ
 קבוצות:  הפועל ראשון לציון (כדורסל נשים) ליגת ACER (כדורגל אולמות)
 מושבים:  1,500
 ממדי משטח:  45X24
  מפת מיקום  מפה מפורטת   (למפת גוש דן מוגדלת) היכל הספורט גן נחום(למפת גוש דן רגילה) היכל הספורט גן נחום(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום היכל הספורט גן נחום(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום היכל הספורט גן נחום  he היכל הספורט גן נחוםhe היכל הספורט גן נחוםמפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
היכל הספורט גן נחום הוא אולם ספורט רב-תכליתי הנמצא בקריית החינוך "גן נחום" בראשון לציון. מפתיחתו ב-1986 ועד לבנייתו של היכל הספורט בית מכבי ב-2008 היה זה היכל הספורט המרכזי בעיר.
היסטוריה

ההיכל היה האולם הביתי של קבוצת מכבי ראשון לציון בכדורסל, שנכנסה אליו מיום הקמתו (1986–2008); של מכבי ראשון לציון בכדוריד, שעברה אליו לאחר הריסת בית מכבי הישן בגן העיר (1995–2008); ושל הפועל ראשון לציון בכדוריד (1987–2000). קבוצות מכבי עברו לבית מכבי החדש, והפועל ראשון בכדוריד עברה להיכל מרדכי רוזנשטיין.
נכון ל-2014, ההיכל הוא אולמה הביתי של קבוצת הנשים של הפועל ראשון לציון בכדורסל. בנוסף, מתאמנות בו קבוצות נוער של אגודות שונות, והוא ממשיך לשמש כאולם הספורט של קריית החינוך. לצד אירועי הספורט ומופעי תרבות, נערכים במקום חוגים שונים כגון מחול ואמנויות לחימה. מחיצות הזזה שמותקנות בתקרת האולם מאפשרות את חלוקתו לשלושה אזורים, כך שניתן לקיים פעילויות שונות ושיעורי ספורט במקביל.
ההיכל נבנה בסיוע מפעל הפיס, המועצה להסדר ההימורים בספורט והעיר מינסטר שבגרמניה, אחת מעריה התאומות של ראשון לציון.
מבנה ההיכל מלבני, וקירותיו בטון חשוף. שטחו 2,700 מ"ר, מידות המשטח הן 45X24 מ', וניתן לשחק עליו כדורעף, כדוריד, כדורגל אולמות או כדורסל. היציע ממוקם בצידו הצפוני של המבנה, הוא מורכב מיציע עליון ובו 1,000 מושבים קבועים ויציע תחתון נשלף עם 500 מושבים, שאותו ניתן לסגור ולפנות שטח נוסף מהפרקט באירועים שונים. כניסת קהל להיכל מתבצעת מהמפלס העליון. במפלס התחתון של ההיכל מלתחות, שני חדרי שופט/מורה, חדר כושר, מחסן ציוד, אולם ג'ודו, שני חדרי חוגים ומשרדי הנהלה.
גלריה

היציע התחתון
הכניסה להיכל (חזית צפונית)
קיר מזרחי, מבט מכיוון קריית החינוך
לקריאה נוספת

איתמר לויטין, "אולם ספורט בראשון לציון", בתוך: אולמות ספורט בישראל 93', נתניה: ההוצאה של מכון וינגייט, 1993. ISBN 9654230070
הערות שוליים

1 2 3 4  אולמות ספורט, באתר עיריית ראשון לציון.
1 2 3  איתמר לויטין, "אולם ספורט בראשון לציון", בתוך: אולמות ספורט בישראל 93', נתניה: ההוצאה של מכון וינגייט, 1993. ISBN 9654230070
↑  "זמן מעריב", נפרדים מהאולם הישן, באתר nrg‏, 18 במאי 2008.
↑  אודות המועדון באתר הרשמי של הקבוצה.
↑  עמוד הקבוצה באתר איגוד הכדורסל בישראל.
↑  מרכז קהילתי גן נחום באתר החברה העירונית לתרבות, ספורט ונופש.
↑  ראו שילוט בכניסה: 1, 2.
↑  מעריב מקומי, ראשון לציון: בניה מואצת למוסדות החינוך, מעריב, 12 באפריל 1984.
 מעריב מקומי, ראשון לציון: ראש העיר יצא לגרמניה, מעריב, 16 באוקטובר 1984.
היקשרות (ימאות)

עובד נמל מניח את "עין" חבל ההיקשרות על פיתה ברציף
חבל היקשרות במערום מסודר על סיפון כלי שיט; מכונה גם "שמש" על שם צורתו
הספינה "Mircea", שנבנתה ב-1938, קשורה לרציף לשם תצוגה באירוע ב-2022
היקשרות (באנגלית: Mooring, לפי האקדמיה ללשון העברית: רְתִיקָה) הוא תהליך האבטוח של כלי שיט אל נקודות קשירה, באמצעות חבלים (רְתוּקוֹת) לצורך פריקת מטען, הורדת או העלאת נוסעים, מילוי מאגרי הדלק או המים של כלי השיט וכדומה. ההיקשרות יכולה להתבצע אל רציף, עוגן, מצוף או כלי שיט אחר.
חבלי היקשרות עשויים לרוב מחומרים סינתטיים כגון ניילון, בגלל תכונותיו החזקות ועמידותו לאורך שנים. החבלים צריכים לעמוד בעיקר במאמצי מתיחה המופעלים עליהם מצד האונייה, הגאות והשפל, רוח וכוחות נוספים.
בקצוות חבלי ההיקשרות קיימים לרוב לולאות העשויות בטכניקה של איחוי קליעה כדי לאפשר חיבור מהיר לפיתה (זקף) או לנקודת ההיקשרות.
דרכי היקשרות > היקשרות לרציף

היקשרות לרציף היא פעולה הדורשת שיתוף פעולה בין אנשים הנמצאים על הרציף לבין אנשים הנמצאים על כלי השיט המבקש להיקשר. משום שכלי שיט כבדים משתמשים בחבלים כבדים ועבים הקשים למשיכה, כלי שיט אלו לרוב ישתמשו בחבלים דקים יותר (heaving line, בעברית: "חבל זריקה" או "חבל משיכה") על מנת להעביר את חבלי ההיקשרות לרציף. כאשר חבלי ההיקשרות עברו לרציף, והונחו מסביב לפיתה (זָקֵף), על ידי פועל נמל ייעודי או איש צוות מכלי השיט שהורד לרציף במיוחד לצורך משימה זו, החבל יימתח וייקשר לזקפים על כלי השייט עצמו, על מנת למנוע התרחקות או התקרבות של כלי השיט לרציף. בכלי שיט כבדים, חבלים אלו ימתחו על ידי כננות ייעודיות הנקראות כַּנָּן (קפסטן).
| 0 | 1 | 2 |
| --- | --- | --- |

| מספר | שם | ייעוד |
| 1 | חבל חרטום | שומר את חרטום כלי השיט בצמוד לרציף |
| 2 | בלם חרטום | שומר את כלי השיט בצמוד לרציף |
| 3 | 'ספרינג' קדמי | מונע תנועה קדימה |
| 4 | 'ספרינג אחורי' | מונע תנועה אחורה |
| 5 | בלם ירכתיים | שומר את כלי השיט בצמוד לרציף |
| 6 | חבל ירכתיים | מונע תנועה של כלי שיט קדימה |
דרכי היקשרות > היקשרות לעוגן או מצוף

היקשרות לעוגן או מצוף תעשה על ידי התקרבות כלי השיט אל החפץ אליו הוא רוצה להיקשר. לרוב לחפץ זה יהיה מחובר חבל היקשרות עם לולאת עין בקצהו. מה שיאפשר לכלי השיט להושיט קדום (גאנץ' - מקל ארוך עם וו בקצהו) ולתפוס את חבל ההיקשרות המחובר בקצהו למצוף או לעוגן. לאחר משיכת החבל מהמים, צוות כלי השיט יניח את לולאת העין מסביב לאחד הזקפים בכלי השיט.
הערות שוליים

↑  רתיקה במילון ימאות (תש"ל), באתר האקדמיה ללשון העברית
↑  קָדוֹם, באתר האקדמיה ללשון העברית
↑  מה זה גאנץ' בדיג | דיג בישראל, באתר דיג בישראל, ‏15 בינואר 2022
| --- | --- |
בקרת זהויות :  NLI: 987007543679405171  BnF: cb11967782w (data)  LCCN: sh85087168
ה'תשפ"א

ה'תשפ"א (5,781) ובקיצור תשפ"א – היא שנה עברית  אשר החלה ביום א' בתשרי, אור ל-19 בספטמבר 2020, והסתיימה ביום כ"ט באלול, 6 בספטמבר 2021.
המולד של תשרי חל ביום חמישי, 20 שעות ו-701 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנה שישית לשמיטה, ושנת 5 במחזור העיבור ה-305. תקופת ניסן שבשנה זו היא תחילת שנת 13 (סימנה יגלהא) במחזור השמש ה-207.
שנה זו היא שנת 1,952 לחורבן הבית, ושנת 2,332 לשטרות.
מדינת ישראל חגגה ביום העצמאות ה'תשפ"א 73 שנות עצמאות.
אירועים

מגפת הקורונה
כ"ב בטבת - מפגינים תומכי נשיא ארצות הברית היוצא דונלד טראמפ הסתערו על בניין הקפיטול בוושינגטון הבירה, בניסיון לשבש את אישור קולות חבר האלקטורים בידי הקונגרס של ארצות הברית, לאחר נאום מחאה של טראמפ על תוצאות הבחירות לנשיאות ארצות הברית
ה' באדר - החל אסון הזיהום הימי בזפת לאורך חופי ישראל (2021)
י' בניסן - יום הבחירות לכנסת העשרים וארבע
י"ח באייר - אסון הר מירון.
(כ"ז באייר - ח' בסיוון) - המהומות בישראל (2021) בערים המעורבות בישראל, לצד מבצע שומר החומות.
כ"ח באייר - תחילת מבצע שומר החומות ברצועת עזה
ה' בסיוון - האסון בבית הכנסת בגבעת זאב.
י' בסיוון – ישראל ועזה חותמות על הפסקת אש במסגרת מבצע שומר החומות
כ"ב בסיוון - הבחירות לנשיאות ישראל 2021.
ד' בתמוז - הושבעה ממשלת ישראל השלושים ושש בראשות נפתלי בנט כראש ממשלה ויאיר לפיד כראש ממשלת ישראל החלופי.
כ"ז בתמוז - יצחק הרצוג החל לכהן כנשיא המדינה, יומיים לפני המועד הרשמי.
כ"ט באלול - ערב ראש השנה התשפ"ב 6 אסירים פעילי הג'יהאד האיסלאמי ופת"ח, ברחו מכלא גלבוע, ארבעה מהם נלכדו בישראל כעבור ארבעה ימים, והשניים הנותרים נלכדו ב-19 בספטמבר.
נפטרו

י"ז בתשרי – רבי מרדכי ישכר בער לייפר, האדמו"ר מפיטסבורג.
כ"א בתשרי – דוד רפאל בן-עמי, זמר, במאי ויוצר ישראלי.
י"ט בחשוון – הרב דוד פיינשטיין, חבר מועצת גדולי התורה בארצות הברית ופוסק.
כ' בחשוון – הרב לורד יונתן זקס, הרב של בריטניה.
כ"א בכסלו – הרב ישראל חיים מנשה פרידמן, ראב"ד קהל יטב לב דסאטמאר בוילאמסבורג, שבברוקלין, ניו יורק.
כ"ז בטבת – שלדון אדלסון, איש עסקים ונדבן יהודי-אמריקאי. הבעלים של העיתון ישראל היום.
י"ז בשבט – הרב אברהם משה אבידן, ראש ישיבת ההסדר שעלבים לשעבר.
י"ח בשבט – הרב משולם דוד הלוי סולובייצ'יק, ראש ישיבת בריסק בירושלים.
י"ח בשבט – הרב יצחק אריה שיינר, ראש ישיבת קמניץ וחבר במועצת גדולי התורה של דגל התורה.
י"ח בשבט – הרב אברהם יהושע העשיל טברסקי, פסיכיאטר ורב, בנו של האדמו"ר מהורניסטייפול.
כ"ה בשבט – הרב חיים מאיר ואזנר, אב"ד בני ברק, רבה של שכונת זכרון מאיר וראש ישיבת חכמי לובלין.
ל' בשבט – הרב חנניה יוסף אייזנבך, ראש ישיבת תומכי תמימים בבני ברק וראש כולל  "אהל יוסף משה" בבואנוס איירס.
כ"ג באדר – הרב יחזקאל ראטה, פוסק אמריקאי, גאב"ד בית המדרש "קהל יראי ה' קרלסבורג" בבורו פארק.
י"ח באייר – שרגא גשטטנר, זמר חסידי, תושב קנדה, נספה באסון הר מירון.
כ"ט בסיוון – ד"ר אלי שוסהיים, יו"ר אגודת אפרת.
ו' באב – הרב יואל כהן, ה"חוזר" הראשי של הרבי מליוובאוויטש והמשפיע הראשי של חב"ד.
י"ז באב – רוני דניאל, כתב חדשות ופרשן לענייני צבא וביטחון (נולד בה'תש"ח)
כ"ח באב – הרב אריה גמליאל, סגן שר הבינוי והשיכון וסגן השר לענייני דתות, ראש "ישיבת שדרות".
א' באלול – הרב אברהם דב אוירבך, רבה הראשי של טבריה.
ג' באלול – הרב יהושע צוקרמן, מרבני ישיבת הר המור.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ב בחשוון חל ביום שישי ולכן יום הזיכרון ליצחק רבין מוקדם ליום חמישי י"א בחשוון.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
כ"ז בניסן חל ביום שישי, ולכן יום הזיכרון לשואה ולגבורה מוקדם ליום חמישי כ"ו בניסן
ה' באייר חל ביום השבת, ולכן יום העצמאות מוקדם ליום חמישי ג' באייר ויום הזיכרון לחללי מערכות ישראל מוקדם ליום רביעי ב' באייר.
הוקלט ביוון

הוקלט ביוון (באנגלית: Recorded In Greece, ביוונית: Καταγράφεται στην Ελλάδα) הוא אלבום אולפן מאת הזמר היווני-ישראלי אריס סאן, שיצא בשנת 1969 בישראל וביוון.
רקע

האלבום הוקלט ביוון, על ידי חברת התקליטים CBS. ב-1 בינואר 1969 האלבום יצא ביוון ובישראל. שירי האלבום מושרים כמעט כולם ביוונית, ומנוגנים בסגנונו הרגיל של סאן - מבנה השירים דומה למוזיקה יוונית סטנדרטית, אך במקום להשתמש במנדולינה כמו שנהוג ביוון, סאן משתמש בגיטרה חשמלית. האלבום משלב גם מוזיקה מזרחית ופולק בין שיריו. האלבום הצליח מאוד בישראל, אך הצלחתו העיקרית הייתה ביוון, שם סאן כבר היה זמר מפורסם ואלבומיו נקנו באהדה בקרב הציבור הרחב. ביוון, מכירות האלבום עקפו את מספר המכירות בישראל בכמעט פי שניים.[דרוש מקור]
רשימת רצועות

כל השירים נכתבו והולחנו על ידי אריס סאן.
| מס' | שם | משך |
| --- | --- | --- |
| 1. | Pireotisa  | 3:09 |
| 2. | Siga Siga  | 3:00 |
| 3. | Roloy Koboloy  | 2:58 |
| 4. | Fili Fili  | 3:07 |
| 5. | Hathikes  | 3:10 |
| 6. | Delfinak  | 2:35 |
| 7. | Bori  | 3:11 |
| 8. | Klidia  | 3:12 |
| 9. | Oniro Apatilo  | 3:17 |
| 10. | Oti Arhizi Oreo  | 3:01 |
| 11. | Fragosiryani  | 2:15 |
| 12. | Kefia Ke Merakia  | 2:28 |
| משך כולל: | משך כולל: | 34:03 |
הינה מאצורי

| --- | --- |

 מדינה:  יפן 
 סוג:  חג 
 מאכלים:  Hishi mochi, hina-arare, shirozake 
 
הינה מאצורי (ביפנית: 雛祭り) המכונה גם יום הבובות או יום הבנות, הוא חג דתי ביפן הנחגג ב-3 במרץ מדי שנה. משטחים מכוסים בשטיח אדום משמשים לתצוגת סט בובות המייצגות את הקיסר, הקיסרית, משרתים ונגנים בלבוש מסורתי מתקופת הייאן.
מקור החג

נאמר כי הפעם הראשונה שבה הוצגו בובות הינה בצורה שהן מוצגות כיום כחלק מפסטיבל האפרסק הייתה כאשר הנסיכה הצעירה מיישו עלתה לכס המלוכה של אביה המתפטר, הקיסר גו-מיזונו, בשנת 1629. כיוון שקיסריות ביפן באותה תקופה לא הורשו להתחתן, אמה של מיישו, טוקוגאווה מאסאקו, יצרה סידור בובות המראה את מיישו נשואה באושר. הינה מאצורי הפך רשמית לשם הפסטיבל בשנת 1687. יצרני בובות החלו לייצר בובות מפורטות לפסטיבל. עם הזמן, התפתח ההינקזרי לכלול חמש עשרה בובות ואביזרים. ככל שהבובות הפכו יקרות יותר, הוספו שכבות להינדאן כך שהבובות היקרות יכלו להיות ממוקמות מחוץ להישג ידם של ילדים קטנים.